- Hindi News
- National
- मनमानी फीस बढ़ाने वाले प्राइवेट स्कूल की होगी मान्यता रद्द : शिक्षा मंत्री
मनमानी फीस बढ़ाने वाले प्राइवेट स्कूल की होगी मान्यता रद्द : शिक्षा मंत्री
इंदौर | हर साल मनमानी फीस बढ़ाने वाले प्राइवेट स्कूलों पर अब प्रदेश सरकार कार्रवाई करेगी। जिन स्कूल संचालकों की ऐसी शिकायत मिलेगी, उनकी मान्यता रद्द की जाएगी। ये बातें विधानसभा में स्कूल शिक्षा मंत्री विजय शाह ने दो विधायकों के प्रश्न पर कही।
दरअसल, भाजपा विधायक सुदर्शन गुप्ता और कांग्रेस विधायक जीतू पटवारी ने ध्यानाकर्षण प्रस्ताव के माध्यम से कहा कि निजी स्कूलों में हर साल मनमानी फीस बढ़ा दी जाती है। इससे पालकों को खासी परेशानी होती है। यही नहीं निश्चित दुकानों से यूनिफॉर्म और किताबें लेने के लिए बाध्य किया जाता है। निजी स्कूलों में फीस निर्धारण के संबंध में नीति निर्धारण किए जाने की मांग भी की। शिक्षामंत्री ने स्वीकारा कि कई स्कूलों में 12 से 33 फीसदी फीस बढ़ाई गई।
tgl_Latn sot_Latn hin_Deva hin_Deva hin_Deva hin_Deva